Xalqaro valyuta jamg‘armasi Pokiston iqtisodiyotini yaxshilashga 6 milliard dollar ajratadi

Xalqaro valyuta jamg‘armasi va Pokiston Islomobodga 39 oy davomida 6 milliard dollarga yaqin moliyaviy yordam ko‘rsatish bo‘yicha dastlabki kelishuvga erishdi. Bu haqda Xalqaro valyuta jamg‘armasi xabar berdi.

“Pokiston hukumati va XVJ guruhi 39 oy davomida 6 milliard dollarga yaqin kredit o‘z ichiga oladigan iqtisodiy siyosat bo‘yicha kelishuvga erishdi”, — deyiladi xabarda.
Ta’kidlanishicha, Pokiston og‘ir iqtisodiy ahvolda bo‘lib, keskin siyosat va islohotlarga, shuningdek, zaif tomonlarni bartaraf etish uchun tashqi moliyalashtirish, xususiy sektorni mustahkamlash va ish o‘rinlarining yaratilishiga muhtoj.